
    545400 SIGHIŞOARA
Str. Muzeului nr.7, Tel./Fax 0265 - 771278
 H O T Ă R Â R E A  NR. 177
                                                         din 31 octombrie 2019
        privind completarea Hotărârii Consiliului Local Sighișoara nr. 95 din 28 noiembrie 2016

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 26.094/18.09.2019 şi la Consiliul Local Sighișoara cu nr. 26.299/19.09.2019, de referatul de aprobare, înregistrat cu nr. 26.092/18.09.2019, al grupului de consilieri locali ai Partidului Social Democrat, în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, care conferă aleșilor locali dreptul de inițiativă în promovarea actelor administrative, individual sau în grup;
Având în vedere prevederile H.C.L. Sighișoara nr. 95 din 28 noiembrie 2016 privind transmiterea în folosință gratuită a unui spațiu cu altă destinație decât locuință;
Ținând cont de adresa înregistrată la Municipiul Sighișoara cu nr. 22.556/12.08.2019 și la Consiliul Local Sighișoara cu nr. 22.724/13.08.2019, prin care se solicită sprijinul Consiliului Local al municipiului Sighișoara prin acordarea gratuității legate de cheltuielile de întreținere a spațiului din Sighișoara, str. Hermann Oberth, nr. 22, în temeiul Legii nr. 502/2004 privind asociațiile pensionarilor, motivat de faptul că nu realizează venituri proprii din care să poată achita cheltuielile legate de ceea ce presupune întreținerea acestui spațiu trasmis în folosință gratuită, cu precizările ulterioare aduse acesteia;

               Având în vedere prevederile art. 28 și art. 32 din Legea nr. 502/2004 privind asociațiile pensionarilor;
Având în vedere prevederile art. 349 și următoarele din Ordonanța de Urgență a Guvernului nr. 57/2019 privind Codul administrativ, referitoare la folosința gratuită;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;
Văzând prevederile art. 60 - 62 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Văzând Raportul de specialitate al Direcției Administrarea Patrimoniului, înregistrat cu nr. 26.345/19.09.2019 și al Biroului Buget, Contabilitate, Salarizare, înregistrat cu nr. 27.041/26.09.2019, prin care se propune completarea Hotărârii Consiliului Local Sighișoara nr. 95 din 28 noiembrie 2016;
    Având în vedere avizele favorabile ale tuturor comisiilor pe domenii de specialitate;
 În temeiul prevederilor art. 129 alin. (2) lit. „c” și „d”, alin. (7) lit. „b”, lit. „c”, lit. „s”, alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ,

                                                      H O T Ă R Ă Ș T E:
Art. 1. Se completează articolul 1 al Hotărârii Consiliului Local Sighișoara nr. 95 din 28 noiembrie 2016 privind transmiterea în folosință gratuită a unui spațiu cu altă destinație decât locuință, prin introducerea unor noi aliniate, respectiv alin. 3 - alin. 5, care vor avea următorul cuprins, după cum urmează: 
 ,,(3) Cheltuielile de întreținere ale spațiului cu altă destinație decât locuință, situat în Municipiul Sighișoara, str. Hermann Oberth, nr. 22, potrivit destinației sale, vor fi suportate de Municipiul Sighișoara.”

,,(4) Titularul dreptului de folosinţă gratuită are următoarele obligaţii:

   
 a) să folosească bunul potrivit destinaţiei în vederea căreia i-a fost acordată folosinţa gratuită;

   
 b) să prezinte, anual, Municipiului Sighișoara, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;

    
c) să permită accesul reprezentanților Municipiului Sighișoara pentru efectuarea controlului asupra bunurilor;

   
 d) să nu modifice bunul, în parte ori în integralitatea lui;

    
 e) la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini; 
         f) să nu transmită folosința bunului, nici oneros şi nici cu titlu gratuit, unei alte personae și să informeze reprezentanții Municipiului Sighișoara cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.”

,,(5) Pentru nerespectarea obligațiilor de către autoritate sau de către entitate, fiecare parte răspunde raportat la obligația/obligațiile nerespectate, iar sancțiunile aplicabile sunt cele prevăzute la art. 352 din Ordonanța de Urgență a Guvernului nr. 57/2019 privind Codul administrativ, cu consecința încetării folosinței gratuite și restituirii bunului.”

Art. 2. Celelalte prevederi ale Hotărârii Consiliului Local Sighișoara nr. 95 din 28 noiembrie 2016 privind transmiterea în folosință gratuită a unui spațiu cu altă destinație decât locuință, rămân neschimbate.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică, Direcția Administrarea Patrimoniului din cadrul Municipiului Sighișoara și Liga Pensionarilor din județul Mureș – Filiala Sighișoara.
Art. 4. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet a instituției, la adresa www.sighișoara.org.ro.
PREŞEDINTE DE ŞEDINŢĂ,

  

         Buzogany Erzsebet        

                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. grupul de consilieri locali ai Partidului Social Democrat;

  1 ex. Liga Pensionarilor din județul Mureș – Filiala Sighișoara.

12 ex.

B.A. 
